ভারতীয় রেল
ভারতীয় রেল বিশ্বের বৃহত্তম ও ব্যস্ততম রেল পরিবহন ব্যবস্থাগুলির অন্যতম। প্রতিদিন ১ কোটি ৮০ লক্ষেরও বেশি যাত্রী এবং ২০ লক্ষ টনেরও বেশি পণ্য ভারতীয় রেলপথে চলাচল করে। এই সংস্থা বিশ্বের বৃহত্তম বাণিজ্যিক তথা সরকারি পরিষেবাকর্মী নিয়োগকর্তা। সংস্থার কর্মচারী সংখ্যা ১৪ লক্ষ। দেশের সামগ্রিক দৈর্ঘ্য ও প্রস্থ বরাবর রেলওয়ে ব্যবস্থা প্রসারিত। ৬,৯০৯টি স্টেশন বিশিষ্ট ভারতের রেলপথের মোট দৈর্ঘ্য ৬৩,৩২৭ কিলোমিটারেরও বেশি। রোলিং স্টকের হিসেবে, ভারতীয় রেল ২০০,০০০টিরও বেশি (পণ্য) ওয়াগন, ৫০,০০০টিরও বেশি কোচ ও ৮,০০০টিরও বেশি লোকোমোটিভের মালিক।
অবধ অসম এক্সপ্রেস
অবধ অসম এক্সপ্রেস একটি এক্সপ্রেস ট্রেন যা মূলত ভারতীয় রেলওয়ে-উত্তর ফ্রন্টিয়ার রেলওয়ে অঞ্চলে পড়েছে। ট্রেনটি ভারতের নতুন তিনসুকিয়া এবং লালগড় জংশনের মধ্যে আসা যাওয়া করে থাকে। বর্তমান সময় পর্যন্ত রেল গাড়িটি একটি খুব বিরল রেকর্ডের অধিকারী। রেল গাড়িটি প্রতিদিন চলা ভারতের সবচেয়ে দীর্ঘ যাত্রার রেলগাড়ী হিসাবে পরিচিত যা প্রায় ৩০৭২ কিলো মিটার দুরত্ব অতিক্রম করে ৬৭ ঘন্টা ১৫ মিনিটের যাত্রাতে (প্রায় ৩ দিন ব্যাপী)।